open-index/open-wikipedia-markdown huggingface dataset:
Quintus Lutatius Catulus

**Quintus Lutatius Catulus** (* 150 pred Kr.– † 87 pred Kr.) bol rímsky štátnik, vojvodca a literát, jeden z významných členov rodu prestížneho senátorského rodu Lutatiov (*gens Lutatia*). V roku 102 pred Kr. zastával spolu s Gaiom Mariom úrad konzula.

Catulus sa spolu s Mariom zúčastnil ako veliteľ vojny s Kimbrami a Teutónmi. Po boku tohto generála zvíťazil roku 101 pred Kr. neďaleko Vercellae nad Kimbrami a spolu s ním v Ríme triumfoval. Najväčšie pocty za víťazstvo ale boli pridelené Mariovi. Roztrpčený Catulus sa stal Mariovým horlivým kritikom a priklonil sa k strane jeho odporcu, Cornelia Sullu. Počas bojov medzi priaznivcami dvoch mocných mužov sa dostal Catulus na zoznam proskribovaných. Keď ho odmietol roku 87 Marius omilostiť, spáchal samovraždu.

Catulus si vzal za manželku Serviliu, s ktorou mal syna Quinta Lutatia Catula a dcéru Lutatiu. Lutatius Catulus mladší pokračoval v otcových šľapajach a stal sa konzulom v roku 78 pred Kr. a cenzorom v roku 65 pred Kr. Lutatiu si za manželku vzal významný rečník, Ciceronov protivník, Quintus Hortensius Hortalus.

Z bohatstva získaného vo vojenských ťaženia dal Catulus v Ríme vybudovať dve stavby, ktoré boli známe ako Monumenta Catuli (Catulove pamätníky): *Aedes Fortunae Huiusce Diei* (Chrám Šťasteny prítomného dňa), ktorý mal byť oslavou víťazstva pri Vercellae, a *Porticus Catuli* (Catulovo stĺporadie), vystavané z peňazí získaných z ťaženia proti Kimbrom.

## Literárna činnosť
Catulus sa preslávil nielen ako štátnik a vojvodca, ale tiež ako filozof, rečník, básnik a historik. Okolo seba zhromaždil krúžok aristokratov s podobnými literárnymi záujmami, predchodcov budúcich mladorímskych básnikov. Catulus zaviedol do rímskej literatúry epigram a sám ich tvoril podľa gréckeho vzoru. Dochovali sa dva: jeden oslavujúci známeho herca Quinta Roscia, druhý s erotickou témou napodobujúci Kallimacha.

Catulus je tiež autorom historiografického diela *De consulatu et de rebus gestis suis* (O konzuláte a svojich vlastných činoch). Vzorom tejto jeho práce je historiografické dielo Xenofóna.

## Literatúra
* 

Kategória:Narodenia v 2. storočí pred Kr.
Kategória:Úmrtia v 1. storočí pred Kr.
Kategória:Spisovatelia starovekého Ríma
Kategória:Politici starovekého Ríma
Kategória:Vojenské osobnosti starovekého Ríma
Kategória:Obete samovrážd
Nanizmus

**Nanizmus** alebo **nanosomia** je choroba, ktorá vzniká pri izolovanom nedostatku rastového hormónu (somatotropného) alebo pri poruche celej adenohypofýzy. Pacienti sú malí, nápadne zaostávajú v raste po 3. mesiaci života. Postava býva súmerná, hoci rast trupu zaostáva oproti končatinám. Hlava má normálne rozmery, preto je relatívne k telu väčšia. Tvár ma bábikovitý vzhľad, býva vyklenuté čelo.

## Diagnostika
Určí sa vyšetrením koncentrácie rastového hormónu, najlepšie po stimulácií.

## Terapia
Je substitučná. Účinný je len ľudský rastový hormón. V súčasnosti sa používajú len biosyntetické prípravky.

Ľudia postihnutí touto chorobou potom vyrastú do výšky len okolo 100 cm (prípadne aj nižšej výšky).

## Zdroje a referencie
* Križan S. a kol.: *Pediatria*, SAP s. r. o, Trnava 2001, ISBN 80-88908-88-4

## Iné projekty

Kategória:Choroby
Volcacius Sedigitus

**Volcacius Sedigitus** bol rímsky literárny kritik, autor veršovaného diela *De poetis* (O básnikoch). Patril k aristokratom združeným okolo osoby Quinta Lutatia Catula. O živote Volcacia Sedigita nič nevieme. Z jeho práce sa zachovali iba úryvky citované inými autormi. Spis O básnikoch bol písaný jambickým senárom.

## Zoznam desiatich najlepších dramatikov podľa Volcacia Sedigita
# Caecilius Statius
# Titus Maccius Plautus
# Gnaeus Naevius
# Licinius
# Atilius
# Publius Terentius Afer
# Turpilius
# Quintus Trabea
# Luscius Lanuvinus
# Quintus Ennius

## Literatúra
* 
* 

Kategória:Básnici starovekého Ríma
Blizard

náhľad|vpravo|Vlak zastavený v závejoch počas blizardu v Južnej Minnesote, 29. marec 1881

**Blizard** je druh silného a studeného vetra sprevádzaného silným snežením, najmä v Severnej Amerike, ale zvyknú sa vyskytovať aj v Strednej Európe. Blizardy vznikajú, keď sa systém vysokého tlaku dostane do styku s oblasťou nízkeho tlaku, následne dochádza k advekcii vzduchových hmôt z oblasti vysokého do nízkeho tlaku. Termín blizard sa niekedy nesprávne používa na označenie všetkých veľkých snežných búrok, z ktorých však mnohé nespĺňajú kritériá blizardu.

## Vznik
### Severná Amerika
V Severnej Amerike vzniká tým, keď teplý vzduch prúdi smerom z Mexického zálivu do vnútrozemia. Keď sa tento vzduch stretne s oblačnosťou a studeným vzduchom z Kanadských prérií, tak sa táto oblačnosť začne otáčať do proti smeru hodinových ručičiek. Vtedy je blizard na svete.

### Stredná Európa
V poslednej dobe dôsledkom veľkých výkyvov teplôt sa začínajú blizardy vyskytovať aj v Európe. Ale nie v takom množstve. Vznikajú skoro na rovnaký princíp ako v Severnej Amerike. 

Vzniká vtedy, keď smerom z Ruska a Ukrajiny prúdi do Strednej Európy studený a suchý arktický vzduch. Následne vzniká tlaková výš. Často sa stáva, že sa tento vzduch stretne s vlhkým vzduchom z Atlantiku. Prúdy z Atlantiku so sebou často prinášajú aj oblasť nízkeho tlaku vzduchu. Keď sa tieto prúdy stretnú, tiež sa začnú točiť do proti smeru hodinových ručičiek. Veľa krát sú tieto blizardy sprevádzané len hustým snežením. Silný vietor sa vyskytuje ojedinele.

## Iné projekty

Kategória:Nebezpečné prejavy počasia
Kategória:Sneh
Kategória:Vietor
Kategória:Búrky
Pálfiho palác (Gorkého)

**Pálfiho palác** (staršie **Pálffyho palác**) bol neogotický palác na Gorkého ulici v Starom Meste v Bratislave.

Bol postavený v 60. rokoch 19. storočia pre grófa Štefana Pálfiho, prešporského župana. Miesto, kde sa palác nachádza, sa pôvodne nazývalo Komenského námestie. Bol postavený v romantickom slohu gotických rytierských hradov. V roku 1942 bola na mieste paláca postavená budova Slovenskej hypotečnej a komunálnej banky podľa projektu architekta Emila Belluša. Do fasády na dvore bol zamurovaný kamenný erb rodiny Pálfiovcov, ktorý pôvodne zdobil štít paláca. Neskôr bol erb znehodnotený natretím nazeleno.

Kategória:Paláce v Bratislave
Kategória:Zaniknuté stavby v Bratislave
Kategória:Neogotické stavby na Slovensku
Palác Motešických

**Palác Motešických** je palác na Gorkého ulici č. 5 v Starom Meste v Bratislave. Je chránený ako národná kultúrna pamiatka.

Bol postavený v prvej polovici 19. storočia v štýle empíru za divadlom. Do roku 2008 stál v pôvodnej podobe, v posledných rokoch sa zrealizovala jeho rekonštrukcia a zvýšenie o niekoľko podlaží.

## Dejiny
História Paláca:
Palác Motešických (1840)
Národná kultúrna pamiatka

Na mieste súčasného Paláca Motešických stál v stredoveku najznámejší prešporský hostinec U divého muža. Počas kráľovských korunovácií a snemov sa v ňom ubytovávali najvýznamnejší návštevníci hlavného mesta. Neskôr tu býval kartograf Samuel Mikovíni, tvorca bratislavského poludníka, na základe ktorého vznikli prvé mapy uhorských stolíc. Dnešný palác dala v roku 1840 postaviť barónska rodina Motešických. V ňom sa v kasíne magnátov a v pánskom jazdeckom klube stretávala najvyššia šľachta. V roku 2010 sa po kompletnej rekonštrukcii vrátil do Pálaca život.

## Rekonštrukcia Paláca Motešických
Palác Motešických vznikol počas Habsburskej monarchie, kedy dostal do vienka distingvovaný priam aristokratický dizajn, ktorý v sebe spája prvky nadčasovosti a elegancie 19. storočia.  Datuje sa už 171 rokov a jeho dôsledná a náročná rekonštrukcia trvala 7 rokov. Pred rekonštrukciou došlo ku kontroverznému vysťahovaniu majiteľov bytov, keď developer (ako jeden z vtedajších spolumajiteľov) schválil zvýšenie príspevku do fondu opráv domu o 935 Sk (30,82 eura) za m2 z pôvodných 10 Sk (0,33 eura), čiže takmer stonásobne, následkom čoho boli ostatní obyvatelia bytov nútení budovu opustiť.

Náročnosť stavby vyplývala z toho, že rekonštrukcia bola lokalizovaná v historickom centre, spojenom s mnohými stavebnými obmedzeniami. Za týchto podmienok sa podarilo podkopať národnú kultúrnu pamiatku zo začiatku 19. storočia a zastabilizovať ju, umiestniť pod ňu štvorpodlažnú podzemnú garáž, výťahmi garáž prepojiť s historickou budovou a zreštaurovať ju od fasád až po schodiská pod odborným dohľadom pamiatkarov. To všetko v najdrahšej lokalite pešej zóny. Následne bol tento historický objekt vybavený rôznorodými technologickými výdobytkami ako napr. vákuové výťahy v trojpodlažných bytoch alebo chladené stropy, ktoré majú výšku takmer štyri metre.

## Súčasnosť
Ide o komplex 22 luxusných apartmánov patriacich medzi najluxusnejšie na Slovensku a v strednej Európe, ktoré poskytujú služby 5 hviezdičkového hotela s historickou atmosférou.

## Bořek Šípek
Svetoznámy architekt, výtvarník a dizajnér, ktorý je dizajnérom holandských múzeí alebo Pražského hradu vytvoril pre Palác Motešických symbol - rozkvitnuté kvety ľalií. Vystupujú z osvetlenej sklenej plastiky na priečelí budovy, ale stali sa rovnako súčasťou honosných svietidiel v interiéri budovy.

## Referencie

Kategória:Paláce v Bratislave
Kategória:Empírové stavby
Kategória:Kultúrne pamiatky v Bratislave
Gajim

**Gajim** je IM klient pre XMPP protokol (Jabber), používajúci GTK+ toolkit. Je šírený ako slobodný softvér určený pre operačný systém GNU/Linux, BSD a Windows. Meno Gajim je rekurzívny akronym z *Gajim's a jabber instant messenger*.

## Vlastnosti
* chat v záložkách
* konferenčné miestnosti (s MUC protokolom)
* emotikony, avatary, prenos súborov, záložky diskusných skupín
* ikonka v systémovej lište, kontrola pravopisu, história konverzácií
* šifrovaný komunikácia cez TLS a GPG
* podpora registrácie transportov
* možnosť prehliadať služby servera
* podpora viacerých účtov

## Pozri aj
* XMPP/Jabber

## Externé odkazy
Oficiálne stránky Gajimu

Kategória:Slobodný softvér
Kategória:Komunikačný softvér
Vystužená vzducholoď

[thumb|Konštrukcia [USS Shenandoah (ZR-1) z roku 1923. Na snímke je dobre viditeľná kostra lode]]
**Vystužená vzducholoď** je typ vzducholode, ktorá je vybavená kompletnou kostrou. Tá jej zaisťuje zachovanie aerodynamického tvaru za všetkých okolností. Vnútri telesa vzducholode sú umiestnené plynové vaky (plynové oddiely), ktoré však nemajú vplyv na tvar vzducholode. Preto sa vystužená vzducholoď zaobíde bez balonetov. Vystužené vzducholode boli najväčšie lietajúce stroje, ktoré kedy boli vyrobené.

## Pozri aj
* David Schwarz
* Ferdinand von Zeppelin
* Nevystužená vzducholoď
* Polovystužená vzducholoď
* Zoznam vystužených vzducholodí

Kategória:Vzducholode
Fairbanks

thumb|Fairbanks
náhľad|Poloha na Aljaške
**Fairbanks** je druhé najväčšie mesto Aljašky, ekonomické a správne centrum vnútrozemia. Žije tu 31 324 obyvateľov (2005). 

Leží na rieke Chena, pri sútoku s riekou Tanana. Mesto je konečnou stanicou Aljašskej železnice (dokončená 1923), Richardson Highway je napojená na Alaska Highway (dokončená 1942). Fairbanks je centrom rozsiahleho výskumu nerastného bohatstva, bolo tu i stavebné riaditeľstvo pri stavbe aljašského ropovodu (dokončený 1977), vedúceho z Prudhoe Bay do Valdezu. Sídli tu aj Aljašská univerzita a ďalšie vedecké inštitúcie. Neďaleko leží základňa US letectva. Sídlo bolo založené v roku 1902 s objavením zlata, ako ťažobný tábor. V roku 1903 sa stalo mestom. Pomenované bolo po viceprezidentovi Spojených štátov (1905 – 1909) Charlesovi W. Fairbanksovi.

V meste žije 73 % belochov, 13 % černochov, 9 % pôvodných obyvateľov, 3 % aziatov.

## Iné projekty

Kategória:Mestá na Aljaške
Kathryn Dwyer Sullivanová

**Kathryn Dwyer Sullivanová** (* 3. október 1951, Paterson, New Jersey, USA) je profesorka geológie a bývalá americká astronautka z letov s raketoplánmi.

## Život
### Mladosť a výcvik
Po základnej a strednej škole absolvovala kalifornskú univerzitu v Santa Cruz, odbor geofyzika. Na Dalhousie University v Halifaxee v Kanade absolvovala postgraduál. Do tímu kozmonautov NASA bola doktorka Sullivanová vybraná v januári 1978 ako astronaut špecialista.

### Lety do vesmíru
Po prvýkrát letela v Challengeri v roku 1984 a tým sa stala 151. kozmonautom Zeme, piatou medzi ženami. V posádke STS-41-B bolo šesť ľudí, veliteľ Robert Crippen, ďalej Paul Scully-Power z Austrálie, Marc Garneau z Kanady, z USA Kathryn Sullivanová, Sally Kristen Ridová, David Leestma a Jon McBride. Počas osemdenného letu vypustili družicu ERBS. Úspešne pristáli na myse Canaveral na Floride.

Po druhýkrát letela v raketopláne Discovery na jar 1990. Počas päťdenného letu STS-31 vypustili Hubbleov vesmírny ďalekohľad. Posádka: Loren Shriver, Charles Bolden, Bruce McCandless, Steven Hawley a Kathryn Sullivanová. Štartovali na Floride, pristáli na základni Edwards Air Force Base v Kalifornii.

Po tretíkrát a naposledy letela na raketopláne Atlantis. Jeho posádka: veliteľ plk. nám. pechoty Charles Bolden, pilot pplk. USAF Brian Duffy, ďalej dr. Kathryn Sullivanová (vo funkcii veliteľa užitočného nákladu), kpt. David Leestma, Michael Foale, dr. Byron Lichtenberg a dr. Dirk Frimout, prvý Belgičan letiaci do vesmíru. Táto osemdenná misia STS-45 so sebou viezla laboratórium Spacelab a program bol naplnený množstvom experimentov. Štart aj pristátie boli na Floride.

* STS-41-G Challenger (5. október 1984 – 13. október 1984)
* STS-31 Discovery (24. apríl 1990 – 29. apríl 1990)
* STS-45 Atlantis (24. marec 1992 – 2. apríl 1992)

### Po letoch
Po odchode z NASA po svojom poslednom lete sa stala vedeckou pracovníčkou v NOAA vo Washingtone a to do roku 1996. Potom nastúpila ako prezidentka vedeckej organizácie CEO v Ohiu, po roku 1999 bola v spoločnosti American Electric Power Co., Inc. a McDermott International, Inc., New Orleans.

## Referencie


## Externé odkazy
* Kathryn Sullivanová v encyklopédii SPACE-40
* Sullivanová, K.D. v Malej encyklopédii kozmonautiky

Kategória:Kozmonauti USA
Kategória:Kozmonautky
Kategória:Geológovia USA
Kategória:Osobnosti z Patersonu (New Jersey)
Kategória:Absolventi Dalhousie University
El Cerrón

**El Cerrón** môže byť:
* iný názov vulkanického poľa v Salvádore, pozri Cerro Singüil
* jeden z troskových kužeľov vulkanického poľa v Guatemale, pozri Ixtepeque
* jeden z lávových dómov vulkanického poľa v Salvádore, pozri Apastepeque
Cerro Singüil

**Cerro Singüil** (alebo **El Cerrón**) je menšie vulkanické pole, nachádzajúce sa v Salvádore neďaleko hraníc s Guatemalou, asi  juhovýchodne od vulkánu Chingo. Pole je tvorené niekoľkými troskovými kužeľmi a explozívnymi krátermi prevažne bazaltového zloženia. Vek hornín sa odhaduje na holocén.

## Zoznam vulkanických foriem poľa Cerro Singüil
* **Troskové kužele**
** Cerro de Tazumal
** Cerro Singüil – 
** Cerro Tablas – 
** Cerro Tachipegue – 
** Malacara – 

## Externé odkazy
* www.volcano.si.edu  – vulkanické pole Cerro Singüil na Global Volcanism Program 

Kategória:Sopky Salvádora
Kategória:Troskové kužele
Setkání po letech

***Setkání po letech*** je štúdiový album Rudolfa Cortésa, ktorý vyšiel v roku 1971 ako LP.

## Zoznam skladieb
# „Setkáni po letech“ (h: V. Hála /t: K. Hynek) - 
# „Na tu si počkám“ (h:  / t: ) - 
# „Váš dům šel spát“ (h: Alfons Jindra / t: Vladimír Dvořák) - 
# „Ty chceš každého mít ráda (You Call Everybody darling)“ (h:  / t: )  
# „Pověst o zvonech (Serenade Of The Bells)“ (h:  / t: ) - 
# „Nedělní ráno“ (h:  / t: ) - 
# „Dobrou noc“ (h: Zdeněk Petr / t: Vladimír Dvořák) - 
# „Ďáblovo stádo (Riders In The Sky)“ (h: Stan Jones / t: Jiří Brdečka) -
# „Do starých známých míst“ (h: V. Hála / t: Zdeněk Borovec) - 
# „Prázdný kout“ (h: Miloslav Ducháč / t: Jaroslav Moravec) - 
# „Hloupý Honza (Woody Woodpecker)“ (h:  / t: ) - 
# „Píseň o mušli“ (h:  / t: ) - 
# „Ranní písnička“ (h: Miloslav Ducháč / t: Vladimír Dvořák  ) - 
# „Na shledanou“ (h:  / t: ) -

Kategória:Hudobné albumy z 1971
Kategória:Albumy Rudolfa Cortésa
Vzpomínky mi zůstanou

***Vzpomínky mi zůstanou*** je štúdiový album Rudolfa Cortésa, ktorý vyšiel v roku 1988 ako LP.

## Zoznam skladieb
# „Setkáni po letech“ (h: V. Hála /t: K. Hynek)
# „Ten, kdo nemá rád“ (Burton Lane/E.Yip Harburg č.text: Jiří Voskovec, Jan Werich)
# „S čertem si hrát“ (Burton Lane/E.Yip Harburg č.text: Jiří Voskovec, Jan Werich) 
# „Na té svadbě tvojí“
# „S tebou“ (F. Craig/Kermit. Goell č.t: Jiří Traxler)
# „Starý mlýn“
# „Co ti mám říct“
# „“
# „Na shledanou“
# „Co ti dám k svátku“
# „Dobrou noc“ (h: Zdeněk Petr / t: Vladimír Dvořák)
# „Vystavím zeď kolem tebe“ (h:  / t: )
# „Nelly Gray“ (h: B.R. Hansy / t: Vladimír Dvořák)
# „Až budeš má“ (h:  / t: )
# „Váš dům šel spát“ (h: Alfons Jindra / t: Vladimír Dvořák  )
# „Pokouším se zapomenout“ (h:  / t: )
# „Kdybych tě neměl rád“ (h:  / t: )
# „Vzpomínky mi zůstanou“ (h: G. Gershwin / I. Gershwin č.t: Vladimír Dvořák)

## Ďalšie informácie
*Piesne z obdobia rokov – 1948 – 1958
*Vydal: Supraphon 11 0147-1 H, 1988

Kategória:Hudobné albumy z 1988
Kategória:Albumy Rudolfa Cortésa
Cordillera de Apaneca

**Cordillera de Apaneca** je pohorie vulkanického pôvodu, nachádzajúce sa v juhozápadnej časti Salvádora, neďaleko hraníc s Guatemalou. Masív je tvorený širokým diapazónom vulkanitov (od bazaltov až po andezity). Pohorie má dĺžku asi , tiahne sa v smere východ-západ a najvyšší vrch je Cerro de Aguila ().

Na západnom okraji sa nachádza dacitovo ryolitová pleistocénna kaldera *Concepción de Ataco* s rozmermi 5 ×  spolu s pridruženými postkalderovými lávovými dómami andezitovo-dacitového zloženia. Najmladšie členy komplexu sú už spomenutý Cerro de Aguila, *Cerro los Naranjos*a *Laguna Verde*. Na severných úbočiach sa vyskytujú početné fumarolické a hydrotermálne polia.

## Zoznam vulkanických foriem pohoria Cordillera de Apaneca
* **Stratovulkány**
** Cerro Cachio – 
** Cerro de Apaneca – 
** Cerro de las Ninfas – 
** Cerro el Aguila – 
** Cerro el Ojo de Agua de la Virgen – 
** Cerro las Rana – 
** Cerro los Naranjos – 
** Laguna Verde – 
* **Troskové kužele**
** Cerro la Cumbre – 
** Cuyotepe
** El Cerrito – 
* **Krátery**
** Concepción de Ataco
** Hoyo de Cuajuste – 
** Laguna las Ninfas – 
** Laguna Seca de la Ranas – 
* **Lávové dómy**
** Cerro Himalaya
** Cerro San Lazaro – 

## Iné projekty
.

## Externé odkazy
* [ www.volcano.si.edu] – pohorie Cordillera de Apaneca na Global Volcanism Program 

Kategória:Pohoria v Salvádore
Kategória:Sopky Salvádora
Kategória:Stratovulkány
San Diego (sopka)

**San Diego** je vulkanické pole, nachádzajúce v západnej časti Salvádora, sa neďaleko hranice s Guatemalou. Pole pozostáva z niekoľkých troskových kužeľov a lávových dómov prevažne bazaltového zloženia. Je rozdelené na dve časti, prvá sa nachádza v okolí jazera Lego Güija (ktoré bolo vytvorené prehradením toku rieky lávovými prúdmi vyprodukovanými vulkanizmom poľa) a druhá severne od jazera neďaleko hraníc s Guatemalou. Dátum poslednej erupcie nie je známy, no vulkanické produkty vykazujú pomerne mladý vek (len niekoľko tisíc rokov).

## Zoznam vulkanických foriem poľa San Diego
* **Troskové kužele**
** Cerro Conventilio – 
** Cerro de Ostua – 
** Cerro de San Jorge – 
** Cerro el Tule – 
** Cerro Junquillo – 
** Cerro la Vega de la Cana – 
** Cerro los Coyotes – 
** Cerro Masatepeque – 
** Cerro Quemado – 
** Laguneta Clara – 
** Loma Iguana – 
** Loma la Culebra – 
** Loma los Pajalitos – 
* **Lávové dómy**
** Cerro la Chata – 
** Cerro el Shiste – 
** Cerro Tecuán – 

## Externé odkazy
* www.volcano.si.edu – vulkanické pole San Diego na Global Volcanism Program 

Kategória:Sopky Salvádora
Kategória:Lávové dómy
Kategória:Troskové kužele
Váš dům šel spát

**„Váš dům šel spát“** je pieseň speváka Rudofa Cortésa. Vznikla v 50. rokoch 20. storočia, text napísal herec, moderátor a textár Vladimír Dvořák, hudbu zložil skladateľ Alfons Jindra.

Pesnička poeticky rozpráva o tom, ako milý odkazuje svojej milej, že ju má rád aj keď s ňou práve v tej chvíli nie je.
Táto pieseň aj hlavnou melódiou dvanásťdielneho programu Českej televízie *Dům plný písniček*, ktorý v roku 1994 pripravil Ondřej Suchý v spolupráci s Jiřím Černým. Program bol zameraný na české pesničky 50. a 60. rokov. Vystupovali v ňom v klipoch napr. Waldemar Matuška, Richard Adam, Jiří Korn a iní.

## Pesnička na albumoch
* *To byly velké hity - [[Jaroslava Matějů]]* - Česká muzika
* *Země odkud přicházím - [[Josef Sochor]]* - Česká muzika (na CD-2 a DVD)
* 1971 *Setkání po letech - [[Rudolf Cortés]]* - Supraphon
* 1976 *30 let n.p. Supraphon* - Supraphon
* 1984 *Dárek na památku - [[Gustav Brom]]* - Supraphon
* 1988 *Vzpomínky mi zůstanou - [[Rudolf Cortés]]* - Supraphon
* 1992 *Hity 50. let 2* - Supraphon
* 2000 *[[Váš dům šel spát (album)|Váš dům šel spát]] - [[Rudolf Cortés]]* - FR centrum (František Rychtařík) (Edícia - Muzeum populární hudby)
* 2000 *20 nej Josefa Sochora - [[Josef Sochor]]* - Levné knihy
* 2000 *To nejlepší z 50. let* - Saturn
* 2003 *Dívko toulavá - [[Karel Hála]]* - Multisonic
* 2004 *Dárek na památku - [[Tibor Lenský]] & Gustav Brom Big Band* - Areca Multimedia
* 2004 *[[Richard Adam]] - Gold* - Popron
* 2006 *To nejlepší 1950-1955* - Levné knihy

## Literatúra (spevníky)
* *POD STAROU LUCERNOU (české a slovenské evergreeny)* - MUSIC CHEB - *zpěvník písní z let 1921 - 1968*
* 2001 *ČESKÉ A SLOVENSKÉ HITY 20. STOLETÍ 2. díl* - G & W

## Externé odkazy
*semafor.wdr.cz zdroj - DŮM PLNÝ PÍSNIČEK

## Zdroj

Kategória:České piesne
Cortés, Rudolf
Kategória:Piesne Rudolfa Cortésa
Váš dům šel spát (album)

***Váš dům šel spát*** je štúdiový album Rudolfa Cortésa, ktorý vyšiel v roku 2000 ako CD. 

## Zoznam skladieb
# „Čím víc tě mám rád (The Song From Moulin Rouge)“ (Georges Auric / Wiliam Engvick, č.t. Vladimír Dvořák) - Supraphon 30.9.1954 - 3:27
# „Váš dům šel spát“ (h: Alfons Jindra / t: Vladimír Dvořák) - Supraphon 30.9.1954 - 3:13
# „Nelly Gray (Darling Nelly Gray)“ (h: B.R. Hansy / t: Vladimír Dvořák) - Supraphon 7.5.1954 -  - 3:52
# „Ďáblovo stádo (Riders In The Sky)“ (h: Stan Jones / t: Jiří Brdečka) - Supraphon 3.12.1954 - 2:50
# „Už bude šest“ (h: Miloslav Ducháč / t: Vladimír Dvořák) - Supraphon 8.7.1955 - 3:07
# „Láska bez hádky“ (h: Miloslav Ducháč / t: Vladimír Dvořák) - Supraphon 8.5.1957 - 2:55
# „Co má být (Whatever Will Be Will Be - Que sera, sera)“ (Jay Livingston / Ray Evans, č.t. Zdeněk Borovec) - Supraphon 14.6.1957 - 2:01
# „Velký a malá“ (h: Václav  Pokorný / t: Jaromír Hořec) - Supraphon 11.3.1957 - 2:58
# „Do starých známých míst“ (h: Vlastimil Hála /t: Zdeněk Borovec) - Supraphon 17.6.1955 - 3:09
# „Mám ji rád (Friendly Persuasion)“ (Dimitri Tiomkin / Paul Francis Webster, č.t. Zdeněk Borovec) - Supraphon 12.12.1957 - 3:02
# „Tak nevím“ (h: Miloslav Ducháč / t: Vladimír Dvořák) - Český rozhlas 10.5.1962 - 2:50
# „Praho, já tě mám rád“ (h: R. A. Dvorský /  t:  Jiřina Fikejzová) - Český rozhlas 12.2.1973 - 2:24
# „Takový sníh už nepadá“ (h: Alois Palouček  / t: Bedřich Bobek) - Český rozhlas 13.12.1973 - 4:00
# „Jdou stáda jdou“ (h: Ladislav Pikart  / t: Jiří Aplt) - Český rozhlas 3.10.1974 - 2:43
# „O Španělsku si zpívám“ (h: Jaroslav Ježek / t: Jiří Voskovec a Jan Werich) - Český rozhlas 1951 - 3:37
# „Ezop a brabenec“ (h: Jaroslav Ježek / t: Jiří Voskovec a Jan Werich) - Český rozhlas 1951 - 3:17
# „Prodám srdce“ (h: Jaroslav Ježek / t: Jiří Voskovec a Jan Werich) - Český rozhlas 1951 - 2:52
# „Pohádka o lásce“ (h: Evžen Klen / t: Miroslav Zikán) - Český rozhlas 21.1.1957 - 3:37
# „Divotvorný hrnec“ - směs (h: Burt Lane / t:  Jiří Voskovec a Jan Werich) - ČT 1972 - 3:47
#* „S čertem si hrát (Old Devil Moon)“
#* „Tam za tou duhou (Look TO The Rainbow)“
#* „Ten, kdo nemá rád (If This I'snt Love)“
# „Kalná řeka“ (h: Jerome Kern / Hammerstein Oscar II, č.t. Jan Werich a Pavel Kopta) - ČT 5.2.1976 - 3:13
# „Kdybych já uměl psát básně“ (h: Václav Trojan / t: Jan Werich) - ČT 1973 - 1:47
# „Duben, první duben (Cheek To Cheek)“ (h: Irving Berlin / t: Josef Keinar) - český rozhlas 1962 - 3:05
# „Nejmíň stárne klaun“ (h: Karel Svoboda / t: Zdeněk Borovec) - FSB 1975 - 2:31

## Ďalšie informácie
* hrajú: Orchester Karla Vlacha (1-11,14-18,20,21)
* TOČR, riadi Josef Vobruba (12)
* TOČR, riadi Alois Palouček (13)
* Skupina Iva Moravuse (19)
* Orchester Ladislav Bezzubky (22)
* Ladislav Štaidl so svojim orchestrom (23)
* Zbor Lubomíra Pánka (19)
* Cover design: Pavel Jasanský
* EAN 8 594046 749075,
* Vydalo producentské centrum Františka Rychtaříka, - FR centrum, 2000.

Kategória:Hudobné albumy z 2000
Kategória:Albumy Rudolfa Cortésa
Rudolf Cortéz (album)

**Rudolf Cortéz** je štúdiový CD album Rudolfa Cortésa, ktorý vyšiel v roku 2000 v edícii Portréty českých hvězd. Meno interpreta je v názve albumu nesprávne uvedené ako **Cortéz**.

## Zoznam skladieb

# „Co ti dám k svátku" (h: Vlastimil Hála / t: ) - 2:27
# „Vystavím zeď kolem tebe“ (h: Leopold Korbař / t:) - 2:32
# „Kdybych tě neměl rád“ (h: Jiří Baur / t: )  - 3:14
# „Pokouším se zapomenout“ (h: Alfons Langer / t: ) - 2:50
# „Setkání po létech“ (h: Vlastimil Hála / t: K. Hynek )  - 2:55
# „Prostý lék“ (h: Vlastimil Hála  / t: ) - 2:39
# „Starý mlýn“ (h: Karel Valdauf / t: )  - 2:49
# „S tebou (Near You)“ (Francis Craig/Kermit. Goell č.t: Jiří Traxler) - 2:41
# „Na té svatbě tvojí (I'll Dance At Your Wedding)“ (h:  / t: )  - 3:13
# „Co ti mám říct“ (h: Miloslav Ducháč / t: ) - 3:07
# „Vzpomínky mi zůstanou (They Can't Take That Away From Me)“ (h: G. Gershwin / I. Gershwin č.t: Vladimír Dvořák)  - 3:32
# „Kouzelná píšťala“ (h: Eduard Parma  / t: ) - 3:23
# „Na shledanou“ (h: Leopold Korbař  / t: )  - 3:07
# „Až budeš má“ (h: Miloslav Ducháč  / t: ) - 2:18
# „Vím, že bývá malý člověk sám“ (h: William Bukový / t: )  - 2:44
# „Přání“ (h:  / t: )  - 3:20
# „Cesta domů“ (h: Jiří Sternwald / t: ) - 2:45
# „Bez tebe“ (h: Švehla / t: )  - 2:30
# „Půlnoční synkopy“ (h: Bohuslav Sedláček / t: ) - 2:17
# „Jesse James“ (h: Traditional / t: )  - 1:27
# „Táborák už zhas“ (h: Zdeněk Petr / t: I. Fischer) - 3:16
# „Dobrou noc“ (h: Miloslav Ducháč / t: )  - 3:06
# „Ó Donno Kláro“ (h:  / t: ) - 2:24
# „Já jsem viděl hezkou holku“ (h: J. Koutek / t: ) - 2:46
# „Něco za cibuli“ (h: lidová / t: )  - 2:27
# „Hájek“ (h: lidová / t: ) - 1:14
# „Za jeden krásný pohled“ (h: lidová / t: )  - 1:37
# „Kde je moje máma“ (h:  / t: )  - 2:04
# „Zpívej“ (h: J. Gollwell  / t: )  - 2:16

## Ďalšie informáciee
* Vydavateľ: Music Multimedia (na prvej ľavej dolnej strane je uvedené „Areca Multimedia“)
* Ilustrácie: Ondřej Zahradníček
* Dizajnér obalu: Dan Vlachynský

Kategória:Hudobné albumy z 2000
Kategória:Albumy Rudolfa Cortésa
Čert ví proč

***Čert ví proč*** je štúdiový album Rudolfa Cortésa, ktorý vyšiel v roku 2005 ako CD.  

## Zoznam skladieb
# „Zavolá srdce tvé“ (h: R. Gilbert, A. Lara / t: J. Moravec)  -
# „Volám tě písní svou“ (h: P. Kareš / t: K. Kozel) -
# „Až půjdeme ve dvou“ (h: J. Mangl / J. Moravec)  -
# „Hudba a smích“ (h: / t: ) -
# „Prázdný kout“ (h: Miloslav Ducháč / t: Jaroslav Moravec)  -
# „S tebou“ (F. Craig/Kermit. Goell, č.t. Jiří Traxler) -
# „Setkání po letech“ (h: Vlastimil Hála / t: K. Hynek)  -
# „Starý mlýn“ (h: Kamil Běhounek / t: Karel Kozel) -
# „Ani ve snu bych se nenadál“ (h: Miloslav Ducháč / Jiří Traxler)  -
# „Očím snad uvěříš“ (h: Vlastimil Hála / t: Vladimír Dvořák) -
# „Marita“ (P. Misraki / A. Borneu, č.t. Jiří Traxler)  -
# „Až na kraj světa“ (h: F. Loesser / t: Jiří Traxler) -
# „Rolničky“ (h: traditional / t: Jiří Traxler)  -
# „Prostý lék“ (h: Vlastimil Hála / t: Vladimír Dvořák)  
# „Šťastný den“ (h: Miloslav Ducháč / t: )
# „Daleko, daleko“ (h: G.N. Nosov / t: Vladimír Dvořák)  
# „Dobrou noc“ (h: Zdeněk Petr / t: Vladimír Dvořák - ze hry " Sto dukátů za Juana ")
# „Ty jsi můj anděl strážný“ (h: D.C. Vačkář / t: B. Nádvorník)  
# „Ranní písnička“ (h: Miloslav Ducháč / t: Vladimír Dvořák)
# „Přání“ (h: S. Procházka / t:K. Kozel)  
# „Čert ví proč“ (h: Karel Krautgartner / t: Vladimír Dvořák)
# „Tiše den zhasíná“ (h:  / t: )  
# „Vzpomínky mně zůstanou“ (h: G. Gershwin / I. Gershwin, č.t Vladimír Dvořák)
# „Někdo mě má rád“ (h:  / t: )  
# „Modré nebe“ (h:   / t: )

## Ďalšie informácie
* Sestry Allanovy (hudobná skupina)
* Orchestr Ladislava Habarta
* Orchestr Karla Vlacha
* Vydalo producentské centrum Františka Rychtaříka, - FR centrum, 2000.

Kategória:Hudobné albumy z 2005
Kategória:Albumy Rudolfa Cortésa
Bogdanovič

**Bogdanovič** môže byť:

* britský tenista, pozri Alex Bogdanovic
* ruský básnik, pozri Ippolit Bogdanovič
* bieloruský básnik, pozri Maxim Bahdanovič
* americký herec, riaditeľ a spisovateľ, pozri Peter Bogdanovich
* mesto vo Sverdlovskej oblasti, pozri Bogdanovič (mesto)

* Slovanské priezvisko, majúce význam *syn Bogdana* azbukou **Богданович**, *Bogdanovič* v Rusku, *Bohdanovyč* v Ukraine, **Bahdanovič** v Bielorusku, **Bogdanowicz** v Poľsku, a **Богдановић** (*Bogdanović*) v Srbsku
Winslow (Nebraska)

**Winslow** je obec v Greeley County, v štáte Nebraska, v USA. Počet obyvateľov je 104 (v roku 2000). Rozloha osady je 0,2 km² (0,1 mi²). Má 41 domácností a 33 rodín. Hustota obyvateľstva v osade je 669,2 ob./km². Rasovo je väčšina obyvateľov belosi (99,04%).

V 31,8% domácností boli deti do 18 rokov, v 61% žili zosobášený manželia žijúci spolu, v 7,3% žili osamelé ženy. V 7,3% domácností, žili osoby staršie 65 rokov.

Rozdelenie podľa veku:
* 23,1% pod 18
* 14,4% 18 - 24
* 30,8% 25 - 44
* 24% 45 - 64
* 7,7% 65 a viac

Priemerný vek 36 rokov. Na 100 žien pripadá 87,6 mužov. Na 100 žien starších 18 pripadá 105,1 mužov.

Priemerný zárobok na domácnosť bol 25 000 $ (ročne), na rodinu 50 625 $. Muži 25 000 $, ženy 20 000 $. Priemerný zárobok na osobu 14 766 $. 5% rodín.

## Pozri aj
* Zoznam obcí v Nebraske

Kategória:Obce v Nebraske
Kategória:Greeley County (Nebraska)
Soňa Červená

**Soňa Červená** (* 9. september 1925, Praha – † 7. máj 2023, Praha) bola česká herečka a operná speváčka, mezzosopránistka, dcéra známeho českého spisovateľa a kabaretiéra Jiřího Červeného a pravnučka známeho královéhradeckého výrobcu a vynálezcu hudobných nástrojov (*plechových dychových nástrojov* – pozn. česky – *žesťový nástroj*). Po niekoľkých desiatkach rokov strávených v emigrácii sa vrátila späť do vlasti a do konca života aktívne vystupovala. V roku 2004 obdržala cenu Thálie ako zvláštnu cenu kolégia.

## Referencie

## Iné projekty

## Externé odkazy
*Rozhovor pre český týždenník Rozhlas 
*České filmové nebo 
*Životopis
*YouTube, W.A.Mozart: Titus - duet s St. Součkovou

## Zdroj

Kategória:České operné speváčky
Kategória:Českí filmoví herci
Kategória:Držitelia Ceny Thálie
Kategória:Osobnosti z Prahy
Kategória:Nositelia Medaily Za zásluhy (Česko)
Portréty českých hvězd

**Portréty českých hvězd** je edícia hudobných albumov českého vydavateľstva Music Multimedia (Areca Multimedia).

## Niektoré albumy z edície
* Rudolf Cortéz (2000)
* Jiří Suchý
* Naďa Urbánková
* Hana a Petr Ulrychovi
* Pavel Novák
* Yvetta Simonová

Kategória:České hudobné albumy
Bogdanovič (mesto)

thumb|Erb mesta Bogdanovič.

**Bogdanovič** () je mesto vo Sverdlovskej oblasti v Rusku. Nachádza sa na rieke Kunara (prítok Pyšmy), 99 km východne od Jekaterinburgu. Počet obyvateľov je 32 856 (2002). V roku 1989 35 983.

Založenie sa datuje do roku 1883-1885 ako železničná stanica, otvorená v roku 1885, status mesta získal Bogdanovič v roku 1947.

## Iné projekty

Kategória:Mestá a osady vo Sverdlovskej oblasti
Gryf

thumb|Gryf na priečelí domu, Kurrentgasse 12, Viedeň
**Gryf** alebo **grif** ( - gryps, , perz. ☀رخ *roch*) je v staroegyptskej, starogréckej a blízkovýchodnej mytológii mýtické zviera s časťami tiel rôznych živočíchov výtvarne zobrazované v plastike a ornamentike. V Egypte išlo spravidla o kombináciu leva či vtáka s človekom; v Mezopotámii o kombinácie leva či býka s človekom, leva s dravým vtákom, škorpióna s človekom, rôznych drakov a pod.; v Indii a Perzii o kombináciu leva či býka s dravými vtákmi; v Grécku to bol lev s hlavou orla.

Pravdepodobne pochádza z miestnej mytológie starovekého Blízkého Východu.

V stredoveku a novoveku sa gryf používal aj v podobe heraldickej figúry v erboch.

## Referencie


## Iné projekty

## Externé odkazy
* The Gryphon Pages
* The Medieval Bestiary: Griffin
* Four Footed Winged Raptors Gryphons of Greece, Europe and the Near East

Kategória:Staroegyptská mytológia
Kategória:Grécka mytológia
Kategória:Indická mytológia
Kategória:Bájne tvory gréckej mytológie
Karel Hála

**Karel Hála** (* 2. október 1933, Hradec Králové – † 6. júl 2008, Praha) bol český spevák. Na českej scéne popmusic pôsobil od 50. rokov 20. storočia až do svojej smrti, je považovaný za jedného z najlepších českých spevákov swingu druhej polovice 20. storočia.

Po štúdiách na konzervatóriu začínal ako muzikálový a operetný spevák v Armádnej opere, pôsobil aj v Hudobnom divadle v Karlíne. Potom vystriedal celý rad pražských scén, okrem iného aj Divadlo ABC a Rokoko. Zahral si aj niekoľko epizódnych rolí vo filme, v niekoľkých českých filmoch aj spieval.

Počas svojho života spieval s mnohými poprednými českými tanečnými orchestrami. Snáď najvýznamnejšia bola jeho spolupráca s Orchestrom Karla Vlacha a orchestrom Karla Krautgartnera.

## Piesne
### Najznámejšie hity
* *Dívka toulavá*
* *Hádej Matyldo*
* *Můj otčenáš*

## Diskografia

## Literatúra
* Věnceslava Dezortová: *Karel Hála - Mistr swingu*, Brána, 2009, ISBN 9788072433964, 

## Externé odkazy
* Karel Hála: Sedmdesátku jsem neměl čas slavit - aviso.cz
* Karel Hála - osobnosti.cz

## Zdroj


Kategória:Českí swingoví speváci
Kategória:Českí operetní speváci
Kategória:Českí herci divadelných muzikálov
Kategória:Osobnosti z Hradca Králové
Jiří Červený

**Jiří Červený** (* 14. august 1887, Hradec Králové – † 6. máj 1962, Praha) bol český kabaretiér, humorista, spisovateľ a hudobný skladateľ, otec herečky a opernej speváčky Soni Červenej, vnuk známého výrobcu a vynálezcu hudobných nástrojov (*plechových dychových nástrojov* – pozn. česky – *Žesťový nástroj*). z Hradca Králové. 

Pôvodným povoláním bol právnik. V roku 1909 založil kabaret Červená sedma, v rokoch 19181922 bol jeho riaditeľom. Po zániku *Červenej sedmy* prevádzkoval v rokoch 19231949 súkromnú advokátnu prax.

## Tvorba
veselohry a scénky: 
* *Tenkrát* (1919)
* *Kapky jedu* (1919)
piesne:
* *Hradecké písničky* (1912)
poviedky:
* *Slané mandle* (1939)

Je tiež autorom vzpomienkových kníh *Červená sedma* (1959) a *Paměti mansardy* (1962).

## Literatúra
* ČERNÝ, František: *Měnivá tvář divadla aneb Dvě století s pražskými herci*, Mladá fronta, Praha, 1978, str.&nbsp;128, 131
* ČERVENÝ, Jiří. *Červená sedma*, Praha: Orbis, 1959
* KOLEKTIV. *Dějiny českého divadla/IV.*, Praha: Academia, 1983, str.&nbsp;50, 159, 268, 412, 416, 590, 603, 642
* 
* 

## Iné projekty

## Zdroj

Kategória:Českí humoristi
Kategória:Českí dramatici
Kategória:Českí hudobní skladatelia
Kategória:Osobnosti z Hradca Králové
Kategória:Pochovaní v Prahe
Taran

**Taran** môže byť:
*táraj
*v histórii: staroveká zbraň na búranie opevnení, pozri taran (zbraň)
*útok v podobe zničenia nepriateľa nabehnutím alebo nalietnutím (tanku na tank, lode na lod, lietadla na lietadlo), pozri taran (útok)
*ostrý útočný hrot vojenskej lode, pozri taran (hrot)
Riečnica

**Riečnica** je časť Novej Bystrice. Pôvodne to bola obec v okrese Čadca, v roku 1981 bol začlenená do obce Nová Bystrica, v roku 1985 bola ako osada zrušená v dôsledku výstavby vodnej nádrže Nová Bystrica.

## Externé odkazy
* História Riečnice 
*Kostol v Riečnici
* Poloha na turistickej mape

Kategória:Osady na Slovensku
Kategória:Slovenské obce zaniknuté zlúčením
František Rychtařík

**František Rychtařík** (* 30. apríl 1945 – † 11. marec 2008, Praha) bol český hudobný producent a vydavateľ.

## Životopis
Ako producent pracoval napr. s Annou K, Wanastowim Vjecym a inými. V roku 1989 ako spolumajiteľ založil firmu Popron, ktorá začiatkom 90. rokov patrila medzi najväčšie gramofónové firmy v Česku. Neskôr predal podiel a v roku 1995 založil vlastnú firmu FR centrum. Spolupracoval na reedíciach pre firmu Bonton Music. Od roku 1998 začal vydávať tituly vo vlastnom vydavateľstve.
Ako spolumajiteľ FR centra vo významnej miere prispel k reedíciam starších gramofónových albumov interpretov, ktorí chýbali v predejniach. Aj keď ide o menšinový žáner tak to prispelo k obohateniu trhu, na ktorom tieto tituly chýbali. Vyšli tu interpreti ako napr. Gondolán, Cortés, Ludvík a mnohí iní.

## Externé odkazy
* Zdroj článku

Kategória:Českí hudobní producenti
Aljašský ropovod

thumb|Trasa Aljašského ropovodu
**Aljašský ropovod** (ang. **Trans-Alaska Pipeline System**) je strategicky významný ropovod v USA, tiahnuci sa od severného pobrežia Aljašky k južnému.

V roku 1968 boli na severe Aljašky objavené bohaté ložiská ropy. O deväť rokov neskôr už Spojené štáty uviedli do prevádzky 1&nbsp;270 km dlhý ropovod, pretínajúci Aljašku od Severného ľadového oceánu (Prudhoe Bay) až k nezamŕzajúcemu prístavu Valdez na južnom pobreží Aljašky. Tu sa ropa prečerpáva do obrovských tankerov a odváža sa do rafinérií v ostatných štátoch USA. Ropovod dopravuje asi 20% celkovej spotreby v USA a jeho vybudovanie stálo 8 miliárd dolárov. Po celej svojej dĺžke sa vplyvom teplôt rozťahuje a zmršťuje až o 240 metrov. 
left|thumb|Aljašský ropovod
Ropa sa ťaží z hĺbky 2 700 metrov pod povrchom a jej teplota dosahuje viac ako 60°C. Táto teplota sa však nesmie prenášať do potrubia, lebo to by spôsobovalo roztápanie permafrostu a celá konštrukcia ropovodu by sa zrútila. Preto je celé potrubie izolované a na podpory sa inštalujú teplotné radiátory, ktoré teplotu vyžarujú do priestoru. Potrubie je uložené na valcoch a tak sa môže po dĺžke ľubovolne rozpínať. Dĺžková rozpínavosť sa kompenzuje bočným točením potrubia. Cena výstavby ropovodu sa ropným spoločnostiam vrátila za 2 roky.

Ropné polia boli na Aljaške objavené koncom 60. rokov 20. storočia, ich ťažba však nebola rentabilná. Impulzom bola až prvá ropná kríza roku 1973 a snaha USA vymaniť sa zo závislosti na OPEC.

## Referencie

## Iné projekty

Kategória:Stavby na Aljaške
Kategória:Ropovody
Miloslav Ducháč

**Miloslav Ducháč** (* 24. január 1924, Praha, Česko – † 28. apríl 2008, Praha, Česko ) bol český klavirista, skladateľ a aranžér. Svoju profesionálnu kariéru  začal  ako aranžér v orchestri Bobka Bryena. Od roku 1943 spolupracoval s Karlom Vlachom.

## Filmografia
### Scenár
* *Medailón Yvetty Simonové* (1970 - TV)
### Hudba
* *[[Chlapci, zadejte se]]* (1964)
* *[[Hvězda jede na jih]]* (1958)
### Dramaturgia
* *Písničky roku* (1970 - TV)
* *Medailon Yvetty Simonové* (1970 - TV)
* *Písničky roku* (1971 - TV)

## Zoznam piesňovej tvorby (výber)
* poz. - pieseň - interpret - (text) - rok

(/t:) - doteraz nezistený autor textu
***(na doplnenie)**

* „Ani ve snu bych se nenadál“ - (t:Jiří  Traxler)
* „Až budeš má“ - (/t:) 
* „Co ti mám říct“ - (/t:)
* „Dobrou noc“ - (/t:)
* „Láska bez hádky“ - (t:Vladimír Dvořák)
* „Prázdný kout“ - (t:Jaroslav Moravec)
* „Ranní písnička“ - (t:Vladimír Dvořák)
* „Šťastný den“ - (/t:)
* „Tak nevím“ - (t:Vladimír Dvořák)
* „Už bude šest“ - (t:Vladimír Dvořák)

## Publikácie

* Lubomír Dorůžka, Miloslav Ducháč: *[[Karel Vlach]] - 50 let života s hudbou* (Nakladateľstvo Ekopress 2003, ISBN 80-86119-63-7, 320 s.)

## Referencie

## Externé odkazy
* Zemřel muž, který hlídal harmonie v orchestru Karla Vlacha

## Zdroj

Kategória:Českí klaviristi
Kategória:Českí skladatelia modernej hudby
Kategória:Osobnosti z Prahy
FR centrum

**FR centrum** (*[[František Rychtařík]] producentské centrum*) je hudobné vydavateľstvo založené v roku 1995. Vydávalo staršie reedície nahrávok firmy Supraphon a Bonton pre firmu *Bonton Music*. Od roku 1998 je samostatné vydavateľstvo. Vydáva prevažne tituly z archívu Supraphonu, Bontonu, Českej televízie a Českého rozhlasu. Okrem vydávania albumov vo svojom vlastnom vydavateľstve, tiež pracuje aj pre iné vydavateľstvá na digitálnom čistení a prepisovaní starších nahrávok.

## Spolupráca
Radioservis, Universal Music a daľší.

## Ocenené nahrávky
* 1998 cena (českej) Akadémie populárnej hudby za zvukový záznam (film Noc na Karlštejně)
* 2002 Platinová doska za predaj (film Noc na Karlštejně)

## A
* Richard Adam

## B
* Kamil Běhounek 
* Josef Bek
* Karel Bláha
* Pavel Bobek
* Gustav Brom
* Bobek Bryen
* Vlasta Burian

## C
* Rudolf Cortés
* Karel Ctibor

## Č
* Karel Černoch
* Judita Čeřovská

## D
* Miloš Dodo Doležal 
* Karel Duba
* Karel Duda
* Gejza Dusík
* R. A. Dvorský

## E
* Eva Emingerová

## G
* Antonín Gondolán
* Jiří Grossmann

## H
* Karel Hašler
* Miroslav Horníček
* Eva Hurychová

## CH
* Milan Chladil

## J
* Jiří Jelínek

## K
* Pavla Kapitánová
* Arnošt Kavka
* Laďka Kozderková
* Karel Krautgartner
* Skupina Václava Kučery - Kučerovci

## L
* Emil Ludvík

## M
* Jaroslav Malina
* Eva Martinová 
* Václav Marek
* Waldemar Matuška
* Jaromír Mayer
* Dana Medřická
* Vladimír Menšík
* Markéta Muchová 

## N
* Václav Neckář
* Luděk Nekuda
* Věra Nerušilová
* S.E. Nováček

## O
* Eva Olmerová

## P
* Ragngers-Plavci
* Jana Petrů

## R
* Jana Robbová

## S
* Jiřina Salčová
* Yvetta Simonová
* Pavel Smetáček

## Š
* Miloslav Šimek
* Jiří Šlitr
* Jiří Štědroň
* Jaroslav Štercl
* Zuzana Stirská

## T
* Jiří Traxler

## V
* Jiří Vašíček
* Jarmila Veselá
* František Krištof Veselý

## Z
* Jakub Zahradník

## Externé odkazy
* zdroj článku
* http://www.fr-centrum.cz/onas.php 

## Zdroj

FR centrum
Kategória:Mediálne podniky
Emil Ludvík

**Emil Ludvík** (* 16. august 1917, Praha – † 15. apríl 2007, Česká Lípa) bol český hudobný skladateľ, aranžér a dirigent, obhajca ľudských práv a odporca komunistického režimu.

## Životopis
Narodil sa v Prahe. Študoval právo a potom hudobnú vedu na Filozofickej fakulte Karlovej univerzity.

Koncom roku 1939 založil študentský Hot kvintet. Počas roka 1940 z neho vznikol Orchester Emila Ludvíka. V tomto orchestri pôsobili napr. Jan Hammer (st.), Vladimír Horčík, Jiří Verberger, Miroslav Vrba, speváci Václav Irmanov, Zdena Vincíková.

Ako prvý trubkár začínal hrať v orchestri Emila Ludvíka Fritz Weiss. Ako Žid nemohol s orchestrom verejne vystupovať, preto sa venoval aspoň skladateľskej práci. Táto spolupráca s orchestrom pokračovala aj po jeho deportácii do Terezína.

Po 2. svetovej vojne bol tajomníkom prezidenta Edvarda Beneša; v roku 1948 mu okrem iného navrhoval, aby nástupu komunistov k moci zabránil vyhlásením stanného práva. Za svoje postoje bol potom komunistami väznený a sledovala ho štátna bezpečnosť v tomto období sa živil ako hudobník.

Roku 1967 založil *Společnost pro lidská práva*; táto rozosielala do škôl deklarácie OSN o ľudských právach, po invázii vojsk Varšavskej zmluvy do Česko-Slovenska roku 1968 však bola rozpustená. Podpísal Chartu 77 a po zamatovej revolúcii roku 1989 založil *Masarykovo demokratické hnutí*. V roku 2004 bol ocenený Radom T. G. Masaryka.

## Filmová hudba
* *Muž, který stoupl v ceně* (1967)
* *Dobrodružství s nahým klukem* (1964)
* *Malý Bobeš ve městě* (1962)
* *Malý Bobeš* (1961)
* *Prázdniny v oblacích* (1959)
* *Jaroslav Vojta, herec čistého srdce* (1959), hudobná réžia
* *Brankář bydlí v naší ulici* (1958)
* *Cestou k divákům* (1958)
* *Když film promluvil* (1958)
* *Když oživly fotografie* (1958)
* *Přišel na návštěvu* (1956) (krátky)
* *Vzorný kinematograf Haška Jaroslava* (1955)
* *Malý sen* (1955) (krátky)

## Referencie

## Zdroj

Kategória:Českí hudobní skladatelia
Kategória:Českí dirigenti
Kategória:Swing
Kategória:Signatári Charty 77
Kategória:Osobnosti z Prahy
Kategória:Absolventi Filozofickej fakulty Karlovej univerzity
Kategória:Nositelia Radu T. G. Masaryka
Valerius Aedituus

**Valerius Aedituus** (1. storočie pred Kr.) bol rímsky básnik, člen básnického krúžku združeného okolo Quinta Lutatia Catula. O jeho živote nič nevieme. V diele Aula Gellia sa zachovali dva Aedituove milostné epigramy. Podľa nich možno tvrdiť, že Aedituus sa pokúšal napodobniť epigram alexandrijskej školy.

## Literatúra
* 

Kategória:Básnici starovekého Ríma
Grif

**Grif** (z nem. Griff resp. lat. Gryphus) môže byť:
*hmatnutie rukou
*úskok, trik, obratný postup
*rúčka
*gryf
Blue chip (cenný papier)

**Blue chips** sú prvotriedne, "spoľahlivé" cenné papiere (najmä akcie); s ich kúpou sa spája menšie riziko. Konkrétne môže ísť buď o akcie podnikov s (dlhodobo) vysokým obratom a vysokou trhovou kapitalizáciou, alebo o akcie veľkých, medzinárodne uznávaných podnikov.

Kategória:Cenné papiere
Monotónna funkcia

right|thumb|Neklesajúca funkcia

**Monotónna funkcia** je súhrnné označenie pre neklesajúcu funkciu a nerastúcu funkciu. Označenie sa vzťahuje aj na rastúcu funkciu, ktorá je prípadom neklesajúcej a tiež na klesajúcu funkciu, ktorá je prípadom nerastúcej funkcie. Monotónna funkcia je teda funkcia, ktorá na svojom definičnom obore (alebo intervale) je buď neklesajúca, alebo je nerastúca. Oboje platiť nemôže. Napríklad funkcia sínus monotónna nie je, pretože na svojom definičnom obore rastie a klesá. Vlastnosť sa označuje ako **monotónnosť** funkcie.

Neklesajúca funkcia a nerastúca funkcia sa nazývajú aj **nerýdzo monotónna funkcia**. Rastúca funkcia a klesajúca funkcia, sa nazývajú aj **rýdzo monotónna funkcia**.  

Kategória:Funkcie
Kategória:Vlastnosti matematických funkcií
Nerastúca funkcia

**Nerastúca funkcia** je funkcia f(x), v ktorej pre každé x_1  z definičného oboru funkcie platí f(x_1) \geq f(x_2).

Kategória:Funkcie
Neklesajúca funkcia

**Neklesajúca funkcia** je funkcia f(x), pri ktorej pre každé x1  z definičného oboru funkcie platí f(x1) \leq f(x2).

Kategória:Funkcie
Rastúca funkcia

**Rastúca funkcia** je funkcia f(x), pri ktorej pre každé x_1  z definičného oboru funkcie platí f(x_1) .

Často býva nesprávne označovaná ako *stúpajúca*.

## Externé odkazy
* Rastúca a klesajúca funkcia 

Kategória:Funkcie
Nation of Islam

**Nation of Islam** (*Islamský národ*) je americké združenie moslimov černošského pôvodu. Ide v podstate o moslimskú sektu, ktorej vnímanie islamu sa podstatne odlišuje od ortodoxného hlavného prúdu tohto náboženstva a v niektorých ohľadoch má bližšie ku kresťanstvu. Hnutie zastávalo radikálne názory ohľadom postavenia černochov, ktorých považuje za prvotný a nadradený národ. 

Hnutie založil v júli 1930 Wallace Fard Muhammad, v michiganskom Detroite. V júni 1934 záhadne zmizol a vodcom hnutia sa stal Elijah Muhammad, ktorý ho viedol až do svojej smrti v roku 1975. Na jeho miesto nastúpil syn Warith Deen Mohammed, ktorý hnutie viackrát premenoval a začal transformovať ku tradičnej islamskej viere. 

Po smrti Elijaha Muhammada hnutie prijalo novú doktrínu. Louis Farrakhan ju odmietol a postavil sa na čelo odštiepeneckej skupiny, ktorá sa vrátila k názvu Nation of Islam a k jeho ponímaniu viery. Farrakhan a jeho žiaci zachovávali postoje černošskej nadradenosti a separatizmus. Farrakhan je tiež známy svojimi antisemitskými výpadmi.

Na začiatku 60. rokov preslávil hnutie jeho hovorca a významný politický aktivista Malcolm X (neskôr zavraždený členmi hnutia pre odpadlíctvo). 
## Externé odkazy
* Oficiálna stránka hnutia
## Iné projekty

Kategória:Náboženské smery
Kategória:Dejiny USA
Kategória:Nacionalizmus
Kategória:Antisemitizmus
Blue chip

**Blue chip** môže byť:
* prvotriedny cenný papier, pozri blue chip (cenný papier)
* album od Acoustic Alchemy, pozri Blue Chip (Acoustic Alchemy) 

**Blue chips** je anglický názvo filmu Lanári.

## Pozri aj
* tortilla chip
Joseph McCarthy

**Joseph Raymond McCarthy** (* 14. november 1908, Grand Chute, Wisconsin, USA – † 2. máj 1957, Betheseda, Maryland) bol americký republikánsky politik, senátor za štát Wisconsin a predseda stáleho vyšetrovacieho podvýboru Senátu. Podvýbor viedol v rokoch 1953-54 rozsiahle vyšetrovania ohľadom vplyvu komunistickej strany na vládu.
 
McCarthy sa počas studenej vojny stal v americkej politike hlavným reprezentantom amerického antikomunizmu. Výraz mccarthizmus, ktorý používali jeho politickí oponenti ako označenie praktik odhaľovania komunistických špiónov a údajných nepodložených obvinení, sa čoskoro rozšíril aj na iné podobné antikomunistické postupy a na celú epochu, v ktorej McCarthy pôsobil.

## Iné projekty

Kategória:Členovia Republikánskej strany (USA)
Kategória:Senátori USA
Kategória:Konšpirační teoretici
Kategória:Osobnosti z Wisconsinu
Min

**Min** môže byť:
*egyptský boh, pozri Min (boh)
*skupina čínskych dialektov, pozri min (čínština)
*skratka:
**minúta
**uhlová minúta
**minimum
**minimálny